ल्हानान ग्रेन, ल्हानान जाजा

Lavanya Karthik

Lavanya Karthik

‘सानु, एदा ङा थिबारि आखाम’, आमा सुङस्ह्युला । ‘ए ल्हानान ग्रेन मुला !’

‘सानु, ए याकार गि लोपखाङ निबारि आखाम्’ आपा सुङस्ह्युला । ‘ए ल्हानान जाजा मुला !’

‘सानु, ए आपाला खोयोङरि म्हेरबारि आखाम्’ आख्खे सुङस्ह्युला । ‘ए ल्हानान ग्रेन मुला !’

‘सानु, ए आले लाइनुदा पुइसि पार्करि निबारि आखाम्’ आख्खेमाम सुङस्ह्युला । ‘ए ल्हानान जाजा मुला !’

सानु, छक्क ताजि । ‘ल्हानान ग्रेन,’ ल्हानान जाजा ! थे तिरेमरिन ल्हानान ग्रेन, जाजा खाराङलासि ताबारि खाम्ला ?

ह्राङला बोक्टो गुलाबि जामा क्वान्बारि ल्हानान ग्रेन । कुदापरि गेङ ख्राङबारि ल्हानान जाजा ।

आख्खेम्हेमेला गोरि पुइबारि ल्हानान ग्रेन ? आलेलाइनुदा ह्राङसे पुइबारि ल्हानान जाजा ?

‘ङा तिगादा ठिक मुला ओम ?’ सानुला सेमरि ताम क्लाङला ।

आमा ङेबान सुङला, ‘तिगदा, ए लोपखाङ निबारि ठिकला ग्रेन मुला ।’

‘आसेम ङाइ बामरि पुइबारि ए ठिकला जाजा मुला’, आपा सुङस्ह्युला ।

‘ए ङादेन छ्याम स्योरि कोरबारि निबा खाम्बादेबा ग्रेन मुला ’, आख्खेम्हेमेसे सुङस्ह्युला ।

‘आसेम ङाइ राप स्येबारि ठिकला जाजा मुला ए’, आख्खेमाम सुङस्ह्युला ।

‘आसेम ए चुला लागिरि सत्तन ठिकला तासेला मुला !, बेनासेन तिरेमरिन पाङला ’, आसेम थेदा लेप्पा बामरि हाप ख्वाइला ।

चु छ्योइ All Children Reading: A Grand Challenge for Development (ACR GCD) Founding Partners (the United States Agency for International Development [USAID], World Vision थेन Australian Government), होत्छेम Global Book Alliance से रोलासि छिपा हिन्ना। चु छ्योइ The Asia Foundation से छिपा हिन्ना । चुसे ACR GCD Founding Partners वा Global Book Allianceला तामगादे पुइतोबाला आरे । चुरि अनुवाद वा अनुकुलन लामा आडिक्पा वा आतोबा तामजुगु मुसाम ACR GCD ला आहिन बसि गोतोला। होत्छेम तिकाइ न्होङ्बा वा आडिक्पा मुसाइ नोन ACR GCD ला आहिन बिसि गोतोला ।

Brought to you by

Let's Read is an initiative of The Asia Foundation's Books for Asia program that fosters young readers in the Asia-Pacific. booksforasia.org To read more books like this and get further information, visit letsreadasia.org .

Original Story Too Big, Too Small, Author: Lavanya Karthik. Illustrator: Lavanya Karthik. Published by Pratham Books, https://storyweaver.org.in/stories/16411-too-big-too-small © Pratham Books. Released under CC BY 4.0.

This work is a modified version of the original story. © The Asia Foundation, 2020. Some rights reserved. Released under CC BY 4.0.

For full terms of use and attribution, http://creativecommons.org/licenses/by/4.0/

Contributing translators: Srijana Lama and Chhornganla Kai